A Taxi Driver

***A Taxi Driver*** () ialah sebuah filem cereka sejarah dari Korea Selatan tahun 2017
arahan Jang Hoon bersadarkan skrip nukilan Eom Yu-na serta dibintangi Song Kang-ho dan Thomas Kretschmann.

Filem ini berdasarkan pengalaman sebenar Jürgen Hinzpeter, seorang wartawan Jerman Barat bersama seorang pemandu teksi Seoul menyaksikan keganasan dahsyat yang melanda semasa para askar melawan peajar universiti yang menunjuk perasaan di Gwangju tahun 1980 semasa rejim Republik Keempat Korea Selatan.

## Jalan cerita
Pada tahun 1980, Kim Man-seob ialah seorang bapa tunggal yang berhutang dan balu yang bekerja sebagai pemandu teksi di Seoul. Secara tidak sengaja mendengar seorang pemandu teksi lain berbangga tentang kerja 100,000 won untuk membawa pelanggan asing ke Gwangju, Man-seob mencuri pelanggan itu tanpa menyedari peristiwa di Gwangju. Pelanggan tersebut ialah Jürgen "Peter" Hinzpeter, seorang wartawan Jerman yang ingin melaporkan tentang keresahan awam yang semakin meningkat di Gwangju. Kedua-dua lelaki itu dihalang oleh askar ketika menghampiri Gwangju, tetapi berjaya masuk dengan Peter menyamar sebagai ahli perniagaan.

Di Gwangju, mereka bertemu sekumpulan pelajar kolej, yang bersikap mesra terhadap Peter dan menjemputnya menaiki trak pikap mereka. Man-seob berpatah balik, enggan terlibat dalam keresahan awam itu. Sepanjang perjalanan, dia bersimpati dengan seorang wanita tua dan membawanya ke hospital tempatan untuk mencari anak lelakinya, yang rupa-rupanya salah seorang pelajar kolej tersebut. Peter menegur Man-seob kerana meninggalkannya dan menawarkan untuk membayar sebahagian tambang, tetapi pelajar-pelajar kolej dan pemandu-pemandu teksi tempatan enggan membenarkan Peter membayar sehingga Man-seob menyempurnakan perjalanan yang dipersetujui.

Man-seob membawa Peter dan seorang lagi pelajar bernama Jae-sik ke tunjuk perasaan di Pejabat Wilayah, di mana para penunjuk perasaan menyambut ketiga-tiga mereka dengan makanan dan hadiah. Peter merakam tindakan keras yang berlaku kemudian. Pegawai-pegawai Pasukan Keselamatan Pertahanan (DSC) dalam pakaian awam cuba menangkap Peter, tetapi ketiga-tiga mereka berjaya melepaskan diri. Pada petang itu, teksi Man-seob rosak dan Tae-soo, salah seorang pemandu teksi tempatan, menarik teksi itu ke bengkelnya untuk pembaikan semalaman dan membenarkan mereka bermalam di tempatnya. Semasa makan malam, stesen televisyen dibom, dan ketiga-tiga mereka menuju ke sana untuk Peter merakam kekacauan tersebut. Pegawai-pegawai mengenali Peter dan mengejar ketiga-tiga lelaki itu; Man-seob diserang dan Jae-sik ditangkap, tetapi sebelum dibawa pergi, dia menjerit meminta Peter berkongsi rakaman itu dengan dunia.

Risau tentang anak perempuannya yang masih kecil dan tidak dapat menghubunginya, Man-seob bertolak ke Seoul keesokan paginya dengan plat lesen Gwangju palsu yang diberikan oleh Tae-soo. Di Suncheon, dia terdengar laporan tentang peristiwa di Gwangju; media mendakwa penyusup Korea Utara menyebabkan kekacauan tersebut. Dilamun rasa bersalah, dia memandu kembali ke hospital di Gwangju dan mendapati Peter dalam keadaan terkejut dan Tae-soo berkabung di atas mayat Jae-sik. Peter, yang digalakkan oleh Man-seob untuk terus merakam, mendesak Man-seob kembali ke Seoul dan anak perempuannya, tetapi Man-seob berkeras untuk kekal di sisinya.

Di satu tunjuk perasaan jalanan, askar-askar melepaskan tembakan ke arah orang awam, termasuk mereka yang menyelamatkan yang tercedera. Man-seob dan pemandu-pemandu teksi lain membantu yang tercedera masuk ke dalam teksi dan membawa mereka ke tempat selamat. Dalam perjalanan ke Seoul melalui jalan pergunungan, Man-seob dan Peter tiba di sekatan jalan bersenjata. Sarjan itu menyiasat kereta dan menemui plat lesen Seoul tetapi membenarkan mereka pergi. Askar-askar, yang menerima perintah untuk menghalang mana-mana orang asing, melepaskan tembakan ke arah teksi itu tetapi Man-seob berjaya menerobos. Pegawai-pegawai DSC mengejar tetapi pemandu-pemandu teksi tempatan campur tangan untuk membenarkan Man-seob dan Peter melarikan diri dengan mengorbankan nyawa mereka sendiri. Di lapangan terbang, mereka mengucapkan selamat tinggal antara satu sama lain. Sebelum berlepas, Peter meminta nama dan nombor telefon Man-seob, tetapi Man-seob menulis "Kim Sa-bok" sebagai namanya dan nombor telefon sebuah syarikat rokok dalam buku nota Peter. Man-seob bersatu semula dengan anak perempuannya manakala Peter menyiarkan rakamannya tentang Pemberontakan Gwangju. Dalam perjalanan seterusnya ke Seoul, Peter cuba mencari "Kim Sa-bok", tetapi tidak dapat menemuinya.

Pada tahun 2003, Peter menerima anugerah di Korea Selatan untuk laporannya tentang Pemberontakan Gwangju. Dalam ucapannya, dia meluahkan rasa terima kasihnya kepada "Kim Sa-bok" dan berharap dapat berjumpa dengannya semula suatu hari nanti. Man-seob, yang masih menjadi pemandu teksi, membaca rencana akhbar tentang ucapan dan pencapaian Peter, berbisik bahawa dia lebih bersyukur kepada Peter dan dia juga merinduinya. Filem ini berakhir dengan menyatakan bahawa Peter yang sebenar meninggal dunia pada tahun 2016 tanpa pernah menemui Man-seob, diikuti dengan rakaman videonya meluahkan terima kasih kepada "Kim Sa-bok" dan hasratnya untuk berjumpa dengannya semula.

## Barisan pelakon

### Pelakon utama
*Song Kang-ho sebagai Kim Sa-bok,seorang pemandu teksi duda dan bapa tunggal didasarkan watak Kim Man-seob.
*Thomas Kretschmann sebagai Jürgen Hinzpeter.

### Pelakon sampingan
* Yoo Hae-jin  sebagai Hwang Tae-sool, pemandu teksi dan rakan sekerja Kim
* Ryu Jun-yeol sebagai Gu Jae-sik, pelajar yang juga jurubahasa yang fasih bahasa Inggeris
* Park Hyuk-kwon sebagai Choi, seroang wartawan
* Uhm Tae-goo sebagai Sarjan Pertama Park
* Yoo Eun-mi sebagai Eun-jeong, anak Kim Man-seob
* Choi Gwi-hwa sebagai ketua DSC
* Cha Soon-bae sebagai Cha, seorang pemandu teksi
* Shin Dam-soo sebagai Shin, seorang pemandu teksi
* Ryoo Seong-hyeon sebagai Ryoo, seorang pemandu teksi
* Park Min-hee sebagai Kwon Joong-ryeong
* Lee Jeong-eun sebagai isteri Hwang Tae-sool
* Kwon Soon-joon sebagai Kang Sang-goo 
* Yoon Seok-ho sebagai anak Hwang Tae-sool 
* Lee Bong-ryeon sebagai seorang wanita hamil di Seoul
* Heo Jeong-do sebagai suami wanita hamil tersebut
* Lee Ho-cheol sebagai Hong Yong-pyo
* Lee Young-yi sebagai isteri Hong Yong-pyo
* Han Geun-sup sebagai seorang pelajar/penunjuk perasaan
* Hong Wan-pyo sebagai seorang pelajar/penunjuk perasaan

### Penampilan khas

* Ko Chang-seok sebagai ayah Sang-goo
* Jeon Hye-jin sebagai ibu Sang-goo
* Jung Jin-young sebagai Reporter Lee
* Ryu Tae-ho sebagai Gwangju newspaper director
* Jeong Seok-yong sebagai President of car center in Seoul

## Sambutan

### Penerimaan kritis dan kutipan panggung

### Perhatian pascatayangan
Berikutan larisnya filem ini se-Korea Selatan, seorang waris Kim Sa-bok - yakni ilham watak Kim Man-seob - iaitu anaknya Kim Seung-pil muncul menyatakan diri pada September 2017 di mana dia memberikan gambar bukti keberadaan Man-seob bersama Jurgen; dia turut memaklumkan bahawa Man-seob meninggal dunia akibat barah empat tahun selepas peristiwa dahsyat di Gwangju pada 1984.

## Rujukan

## Pautan luar
* 
* 
*